หฺวัง จือเฟิง (; เกิด 13 ตุลาคม พ.ศ. 2539) หรือสำเนียงกวางตุ้งว่า หว่อง จี๊ฟ้ง (เยฺว่พิน: Wong4 Ji1 Fung1) หรือ โจชัว หว่อง () เป็นนักเรียนผู้ปฏิบัติการเชิงรุก (student activist) และนักการเมืองชาวฮ่องกง ดำรงตำแหน่งเลขาธิการพรรคเดโมซิสโต (Demosistō) ซึ่งหนุนประชาธิปไตย และเดิมเป็นผู้นำการประชุม (convenor) และผู้ก่อตั้งกลุ่มสกอลาริซึม (Scholarism) ของนักเรียนผู้ปฏิบัติการเชิงรุก เขาเริ่มเป็นที่รู้จักของนานาชาติในช่วงการประท้วงในฮ่องกง พ.ศ. 2557 และการที่เขามีบทบาทสำคัญในขบวนการร่ม (Umbrella Movement) ทำให้นิตยสาร "ไทม์" (Time) นับเขาเป็นหนึ่งในวัยรุ่นที่ทรงอิทธิพลที่สุด (Most Influential Teens) แห่ง พ.ศ. 2557 ทั้งเสนอชื่อเขาเป็นบุคคลแห่งปีของไทม์ (Time Person of the Year) ประจำ พ.ศ. 2557 ด้วย นอกจากนี้ ใน พ.ศ. 2558 นิตยสาร "ฟอร์จูน" (Fortune) เรียกขานเขาว่า เป็นหนึ่งใน "ผู้นำที่ยิ่งใหญ่ที่สุดของโลก" (world's greatest leaders) และเขายังได้รับเสนอชื่อให้ได้รางวัลโนเบลสันติภาพใน พ.ศ. 2560